b'\n_START_ARTICLE_\nCarinispa\n_START_SECTION_\nUtseende\n_START_PARAGRAPH_\nEn middelsstor (ca. 5,5 millimeter), avlang, svart bladbille med oransje flekker p\xc3\xa5 sidene av pronotum og dekkvingenes rot. Hodet er noks\xc3\xa5 lite, pannen med tre lengdefurer, antennene kraftige, holdes gjerne samlet og framoverrettet. Pronotum er rundet, kraftig punktert. Antennene best\xc3\xa5r av 8 ledd og er noe flattrykte fra sidene. Dekkvingene er jevnbrede og har 8 hele og en forkortet punktstripe, stripene er ordnet parvis, og tre svake, opph\xc3\xb8yde lengderibber, punktene grove og noe spredte. Dekkvingene har tenner i spissen.\n_START_SECTION_\nLevevis\n_START_PARAGRAPH_\nB\xc3\xa5de larver og voksne lever p\xc3\xa5 planter og eter fra dem. Disse artene holder seg gjerne til \xc3\xa9n eller noen f\xc3\xa5 vertsarter, larvene minerer i bladene til de samme plantene som de voksne gnager p\xc3\xa5. Arten lever p\xc3\xa5 planter i familien Malpighiaceae.\n_START_SECTION_\nUtbredelse\n_START_PARAGRAPH_\nArten er bare kjent fra Costa Rica og Colombia.'